CELEX: 31981R3723
Language: el
Date: 1981-12-21 00:00:00
Title: Κανονισμός (EOK) αριθ. 3723/81 τού Συμβουλίου τής 21ης Δεκεμβρίου 1981 περί χορηγήσεως έκτακτης επισιτιστικής βοήθειας στίς λιγότερο αναπτυγμένες χώρες

Avis juridique important

|

31981R3723

Κανονισμός (EOK) αριθ. 3723/81 τού Συμβουλίου τής 21ης Δεκεμβρίου 1981 περί χορηγήσεως έκτακτης επισιτιστικής βοήθειας στίς λιγότερο αναπτυγμένες χώρες  

Επίσημη Εφημερίδα αριθ. L 373 της 29/12/1981 σ. 0011

***** ΚΑΝΟΝΙΣΜΟΣ (ΕΟΚ) αριθ. 3723/81 ΤΟΥ ΣΥΜΒΟΥΛΙΟΥ  της 21ης Δεκεμβρίου 1981  περί χορηγήσεως έκτακτης επισιτιστικής βοήθειας στις λιγότερο αναπτυγμένες χώρες  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 235,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι η κατάσταση των τροφίμων και η κατάσταση του ισοζυγίου πληρωμών είναι ιδιαίτερα σοβαρές για τις λιγότερο αναπτυγμένες χώρες·  ότι η Κοινότητα οφείλει να απαντήσει ευνοϊκά στις επισιτιστικές ανάγκες αυτών των χωρών, ιδίως με άμεση προμήθεια τροφίμων·  ότι η θέση σιτηρών στη διάθεση του παγκόσμιου επισιτιστικού προγράμματος με σκοπό να χρησιμοποιηθούν στο πλαίσιο του διεθνούς επισιτιστικού αποθέματος εκτάκτου ανάγκης, αποτελεί ένα ιδιαίτερα κατάλληλο μέσο για την αντιμετώπιση ορισμένων καταστάσεων εκτάκτου ανάγκης·  ότι η συνθήκη δεν προβλέπει τις προς τούτο απαιτούμενες ειδικές εξουσίες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Αποφασίζεται έκτακτη επισιτιστική βοήθεια στις λιγότερο αναπτυγμένες χώρες για να δοθούν στους πληθυσμούς τους διάφορα τρόφιμα όπως σιτηρά, λάδι, όσπρια και ζάχαρη.  Τα προϊόντα είναι παραδοτέα στον τόπο προορισμού. Η αξία της βοήθειας ανέρχεται σε 40 000 000 ECU.  Άρθρο 2  Ένα τμήμα της βοήθειας, ίσο με 100 000 τόνους σιτηρών, τίθεται στη διάθεση του παγκόσμιου επισιτιστικού προγράμματος για να χρησιμοποιηθεί στο πλαίσιο του διεθνούς επισιτιστικού αποθέματος εκτάκτου ανάγκης.  Άρθρο 3  Δύνανται να τύχουν της βοήθειας οι λιγότερο αναπτυγμένες χώρες, όπως καθορίζονται από τον Οργανισμό Ηνωμένων Εθνών.  Άρθρο 4  Στην Επιτροπή ανατίθεται η υλοποίηση της βοήθειας σύμφωνα με τις υπάρχουσες διαδικασίες.  Πληροφορεί σχετικά τα Κράτη μέλη.  Άρθρο 5  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1981.  Για το Συμβούλιο  Ο Πρόεδρος  N. RIDLEY  (1) Γνώμη που διατυπώθηκε στις 16 Δεκεμβρίου 1981 (δεν έχει ακόμη δημοσιευθεί στην Επίσημη Εφημερίδα).